

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 26.aprīlī Nr.**184**

(prot.Nr.**9**, **11**.§)

**Par grozījumu 2017.gada 28.septembra noteikumos Nr.4 “Par kārtību, kādā tiek piešķirts finansējums sporta organizācijām”**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes Izglītības un kultūras jautājumu komitejas 2018.gada 19.aprīļa sēdes protokolu Nr.9, Daugavpils pilsētas domes Finanšu komitejas 2018.gada 19.aprīļa sēdes protokolu Nr.10, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Izdarīt ar Daugavpils pilsētas domes 2017.gada 28.septembra lēmumu Nr.524 apstiprinātajos noteikumos Nr.4 “Par kārtību, kādā tiek piešķirts finansējums sporta organizācijām” (turpmāk - noteikumi) šādus grozījumus:

1.1. Aizstāt noteikumu tekstā vārdus “Domes Sporta un jaunatnes departaments” (attiecīgā locījumā) ar vārdiem “Daugavpils pilsētas Sporta pārvalde” (attiecīgā locījumā);

1.2. Izteikt noteikumu 12.1.apakšpunktu šādā redakcijā:

“12.1. Komandējumu izdevumiem, t.sk. dienas naudai, ceļa izdevumiem, ēdināšanas izdevumiem, vīzām, apdrošināšanai, dalības maksai un izmitināšanai”.

Domes priekšsēdētājs *(personiskais paraksts)* R.Eigims